Bambi

Bambi es una penícula animá estauniensi de 1942, produzía por Walt Disney i basá nel cuentu Bambi, una vida nel bosqui ("Bambi. Eine Lebensgeschichte aus dem Walde" en alemán) sacau'n 1923 pol utol austriacu Felix Salten. La penícula hue estrená'l 13 agostu de 1942 pola compaña RKO Radio Pictures i es la quinta largumetraji animau ena serii de crássicus animaus produzías polos estuyus Disney.

Los pressonajis prencipalis son Bambi, un ciervu de cola branca, los sus pairis (el Gran Préncipi'l bosqui i la su mairi), los sus amigus Thumper (un coneju d'hozicu rosau), i Flower (una mofeta), i la su amiga dela infancia i futura pareja Faline. Para esta penícla, Disney si tomó la libertá de morifical l'especii de Bambi dun corciu ena estoria original a un ciervu de cola branca, ya qu'el corciu no abita enos Estaus Uníus i'l ciervu de cola branca es más familial palos nortiamericanus. 

 Argumentu 
Bambi es la estoria dun pequeñu ciervu contá dendi la su visión delos hechus, lo que mos porta a'l su mundu i vida. Conos sus amigus, comu Thumper el coneju, Flower la mofeta, i la su futura pareja Faline, descubrirá sabias lecionis sobri'l amol i la vida. El peligru que representa'l Ombri lu aprendi'l Préncipi'l Bosqui, i por esperencias comu la perda dela su mairi.

 Premius i reconocencias 
Esta penícula hue distinguida con tres premios dela Academia enas categorías de Mejor Son, Mejor canción por "Love Is a Song" (L'amol es una canción) i Composición Musical Original.

 Secuela 
En 2006 s'hizu una secuela pal mercau de cini'n casa llamá Bambi II.

 Cancionis 
 «Love Is a Song» - Frank Churchill i Larry Morey.
 «Little April Shower» - Frank Churchill i Larry Morey.
 «Let's Sing a Gay Little Spring Song» - Frank Churchill i Larry Morey.
 «I Bring You a Song» - Frank Churchill i Larry Morey.

 Referencias 

 Atijus p'ahuera 
 Ficha de Bambi en Filmaffinity 
 Ficha de Bambi en IMDb 

Categoría:Piniclas animás